recursal/SuperWikiNEXT-32B huggingface dataset:
**வினிதா பாலி,** 1955 ஆம் ஆண்டு இந்தியாவின் பெங்களூருவில் பிறந்த இவர், பிரிட்டானியா தொழில் நிறுவனங்களின் நிர்வாக இயக்குநராக பணிபுரிந்த பெண் தொழிலதிபராவார்.

கல்வி
-----

1975 ஆம் ஆண்டில், டெல்லி பல்கலைக்கழகத்தில் பெண்களுக்கான சீமாட்டி சிறீ ராம் கல்லூரியில் பொருளாதாரத்தில் இளங்கலைப் பட்டம் பெற்றுள்ளார். பின்னர் ஜம்னாலால் பஜாஜ் மேலாண்மை ஆய்வு நிறுவனத்தில் முதுகலை வணிக மேலாண்மை பட்டமும் பெற்றுள்ளார். அமெரிக்காவில் உள்ள மிச்சிகன் மாநில பல்கலைக்கழகத்தில் கல்வி உதவித்தொகை பெற்று பயின்றுள்ளார். ஐக்கிய நாடுகளின் தலைமையகத்தில் சிறிது காலம் பயிற்சியாளராக பணிபுரிந்துள்ளார்.

தொழில்
------

வோல்டாஸ் நிறுவனத்தில் முதன்முதலாக தனது வேலையைத் தொடங்கியுள்ள வினிதா, அங்கு குளிர்பான தொழிற்சின்னமான ரஸ்னாவை இந்தியா முழுவதும் அறிமுகப்படுத்துவதில் பணியாற்றினார். மேலும் கேட்பரி நிறுவனத்தின் இந்தியப் பிரிவில் பதினான்கு ஆண்டுகளாக பணியாற்றியுள்ளார். இந்தியாவிலும் ஆப்பிரிக்காவிலும் அந்நிறுவனத்தின் வியாபாரச்சந்தைகளை விரிவுபடுத்தினார். 1994 ஆம் ஆண்டில், கோகோ கோலா வினிதாவை, அந்நிறுவனத்தின் சந்தைப்படுத்தல் இயக்குநராக நியமித்தது, பின்னர் லத்தீன் அமெரிக்காவின் சந்தைப்படுத்தல் துணைத் தலைவராக நியமிக்கப்பட்டார். அந்நிறுவனத்தில் பணிபுரிந்த ஒன்பது ஆண்டுகளில், கார்ப்பரேட் வியூக குழுவின் துணைத் தலைவராகவும் பணியாற்றியுள்ளார்.   அவர் 2003 ஆம் ஆண்டில் கோகோ கோலா நிறுவனத்தை விட்டு வெளியேறி, ஜிமான் குழுமத்தின் அட்லாண்டா பணியிடத்தில் முதன்மை மற்றும் வணிக உத்தியின் தலைவராக பணிபுரிந்துள்ளார்.

2005 ஆம் ஆண்டில் ஜிமான் குழுமத்தின் இருந்து விலகி, இந்திய உணவு நிறுவனமான பிரிட்டானியா நிறுவனத்தில் நிர்வாக இயக்குநராக இணைந்துள்ளார். 2016 ஆம் ஆண்டில் அதன் தலைமை நிர்வாக அதிகாரியாக பதவியேற்றுள்ளார். அவரது வழிகாட்டுதலின் கீழ், பிரிட்டானியாவின் வருவாய் மூன்று மடங்கு அதிகரித்து $841 மில்லியனாக இருந்தது குறிப்பிடத்தக்கது. 2009 ஆம் ஆண்டு இவருக்கு, எகனாமிக் டைம்ஸ் பத்திரிகையின் ''அந்த ஆண்டுக்கான சிறந்த பெண் தொழிலதிபர்'' என்ற விருது வழங்கப்பட்டுள்ளது.  அதே ஆண்டில், அவர் பிரிட்டானியா ஊட்டச்சத்து அறக்கட்டளையை நிறுவி, அதன்மூலம் இந்திய பள்ளி மாணவர்களுக்கு வலுவூட்டப்பட்ட பிஸ்கட்களை விநியோகிப்பதன் மூலம் குழந்தைகளின் ஊட்டச்சத்து குறைபாட்டை எதிர்த்துப் போராட உதவியுள்ளார். இந்த அறக்கட்டளையின் வழியாக அவர் செய்த பணிக்காக கார்ப்பரேட் சமூகப் பொறுப்பு விருதையம் வென்றுள்ளார்..  2011 ஆம் ஆண்டில், ஃபோர்ப்ஸ் தனது பத்திரிகையில் "ஆசியாவின் ஐம்பது சக்தி வாய்ந்த வணிகப் பெண்கள்" பட்டியலில் வினிதாவின் பெயரையும் சேர்த்திருந்தது. மேம்படுத்தப்பட்ட ஊட்டச்சத்துக்கான உலகளாவிய கூட்டணியின் (GAIN) இயக்குநர்கள் குழுவின் தலைவராகவும் வினிதா இருந்து வருகிறார்.

 கிரேட் லேக்ஸ் மேலாண்மை நிறுவனத்தில் வினிதா பாலி மற்றும் டாக்டர் பாலா

மேற்கோள்கள்
-----------

1. ↑  Karmali, Naazneen (31 January 2012). "Britannia's Tough Cookie". *Forbes.com*. 10 March 2013 அன்று பார்க்கப்பட்டது.
2. ↑  "Management Team: Vinita Bali". Britannia Industries. 6 March 2012 அன்று பார்க்கப்பட்டது.
3. ↑  "Vinita Bali". *Businessweek*. 25 October 2011 அன்று பார்க்கப்பட்டது.
4. ↑  "Meet Vinita Bali, Britannia CEO". Rediff.com Money. 8 November 2004.
5. 1 2  "Asia's 50 Power Businesswomen: Karen Agustiawan". *Forbes*. March 2012. .
6. ↑  "ET Awards 2009 winners" *Economic Times*, 25 August 2009.
7. ↑  "Britannia Industries get CSR Award". *The Hindu*. 12 December 2010. .
**ஆழமற்ற வானம்** அல்லது **வெளி வானம்** (*Shallow sky*) என்பது சில வேளைகளில் தொழில்சாரா வானியலாளர்களால் பயன்படுத்தப்படும் ஒரு சொல்லாகும். ஆழமான வானம் அல்லது உள் வானத்திற்கு எதிர்ச் சொல்லாக இச்சொல் பயனாகிறது. நமது பூமியைச் சுற்றியுள்ள மற்றும் சூரிய மண்டலத்திற்கு உள்ளேயும் காணப்படும் வளிமண்டலத்தை ஆழமற்ற வானம் அல்லது வெளிவானம் எனலாம். சூரிய கிரகணம், சந்திர கிரகணம், கிரக இணைப்புகள் போன்ற வானத்தில் நிகழும் தோற்றப்பாடுகளும் ஒளிவட்டம், வானவில் மற்றும் மின்னும் மேகங்கள் போன்ற வளிமண்டல நிகழ்வுகளும் வெளிவானத்தில்தான் நடைபெறுகின்றன.

1986 முதல் 2000 வரையிலான காலத்தில் சிடிபன் சிமித் வெளி வானம் செய்தியிதழை வெளியிட்டார். புதியதாக கண்டுபிடிக்கப்படும் பிரகாசமான வால்மீன்கள் பற்றிய செய்திகள் மற்றும் காணத்தக்க வால்மீன்கள் பற்றிய தினசரி நிலைகள் ஆகியவற்றைப் பரப்புவதற்காக வால் நட்சத்திரம் விரைவு அறிவிப்பு சேவை என்று ஓர் அமைப்பை இயக்கினார். வால் நட்சத்திர அட்டவணைகள் பொதுவாக 10 நாட்கள் இடைவெளியில் வெளியிடப்படுவது பொதுவான நடைமுறையாக இருந்தது. ஆனால் வெளி வானம் செய்தியிதழ் வெளியிட்ட அட்டவணைகள் ஒருநாள் இடைவெளியில் காணப்பட்ட அமைப்புகளாக இருந்தன. வெளி வானம் செய்தி இதழும் வால் நட்சத்திரம் விரைவு அறிவிப்பு சேவையும் இயங்கிய 14 ஆண்டுகளில் காண்பதற்கு கிடைத்த அனைத்து வால் நட்சத்திரங்கள் பற்றியும் சந்தாதாரர்களுக்கு அறிவிக்கப்பட்டது.

2006 ஆம் ஆண்டு சிமித்சோனியன் வானியற்பியல் ஆய்வகத்தின் சிறிய கோள் மையம் வெளியிட்ட சிறிய கோள்கல் சுற்றறிக்கை / சிறிய கிரகங்கள் மற்றும் வால் நட்சத்திரங்கள் ஏப்ரல் 13 வெளியீட்டில் சிடீவன் சிமித்தின் பணி கெளரவிக்கப்பட்டது. அதன் பொருட்டு 9891 என்ற சிறிய கிரகத்திற்கு சிடிபன்சுமித் பெயர் சூட்டப்பட்டது.
சீசெல்சில் திமிங்கில வேட்டை; 1903
**சீசெல்சில் திமிங்கில வேட்டை** (*Whaling in Seychelles* ) எண்ணெய்த் திமிங்கிலதிற்காக 19 ஆம் நூற்றாண்டின் தொடக்கத்தில் நடைபெற்றது. எண்ணெய்த் திமிங்கிலத்தின் விலை வீழ்ச்சி காரணமாக 1915 ஆம் ஆண்டில் கிட்டத்தட்ட திமிங்கில வேட்டை முடிவுக்கு வந்தது. முதலாம் உலகப் போரின் தொடக்கமும் வேட்டைப் பொருள்களின் பற்றாக்குறையும் இதற்கான கூடுதல் காரணங்களாக அமைந்தன. எண்ணெய்த் திமிங்கிலங்கள் பொதுவாக பறவை மற்றும் தெனிசு தீவுகளுக்கு அருகில் பிடிக்கப்பட்டு புனித அன்னேவில் உள்ள திமிங்கல நிலையத்திற்கு இழுத்துச் செல்லப்பட்டன.

இந்தியப் பெருங்கடல் திமிங்கில சரணாலயத்தை உருவாக்குவதில் ஒரு ஆச்சரியமான நடவடிக்கையை எடுத்து 1979 ஆம் ஆண்டு 
எழுத்தாளர் இலையால் வாட்சன் பன்னாட்டு திமிங்கல ஆணையத்தில் சீசெல்சு நாட்டைப் பிரதிநிதித்துவப்படுத்தினார். அரசியல் அழுத்தம் மற்றும் நாட்டிற்கு உதவிப் பொதி சலுகைகள் கிடைப்பது போன்ற நன்மைகள் இருப்பினும் சீசெல்சு நாட்டின் கடல் பகுதியில் திமிங்கலத்தை வேட்டையாடுவதற்கு எதிர்ப்பு தெரிவித்ததற்கு சப்பான் அதிருப்தி அடைந்தது. சீசெல்சு தன்து நாட்டின் கடல் பகுதியில் திமிங்கில வேட்டையாடுவதை எதிர்பதில் உறுதியாக உள்ளது.

மேற்கோள்கள்
-----------

1. ↑  Guy Lionnet. *The Seychelles*. David and Charles, 1972. ISBN 0-8117-1514-0, ISBN 978-0-8117-1514-0
2. ↑  William Gordon Burn Murdoch. Modern whaling & bear-hunting: a record of present-day whaling with up-to-date appliances in many parts of the world, and of bear and seal hunting in the Arctic regions. J.B. Lippincott, 1917
3. ↑  David Ross Stoddart. Biogeography and ecology of the Seychelles Islands. Springer, 1984. ISBN 90-6193-107-X, 9789061931072
4. ↑  David Day. The Whale War. Taylor & Francis, 1987. ISBN 0-7102-1186-4, ISBN 978-0-7102-1186-6
சேக்ஸ்பியர் எழுதிய 'மக்பெத்' என்ற நாடகத்தின் கதாநாயகி **லேடி மேக்பத்**. இவள் மக்பத் என்ற ஸ்காட் படைதளபதியின் மனைவி ஆவாள். ஸ்காட் அரசன் டங்கன் ஐ கொலை செய்ய கண்வனை தூண்டி அதன்மூலம் ஸ்காட்லாண்டின் மஹாராணி ஆகிறாள். ஆனால் தவறை உண்ர்ந்த அவள் குற்ற உணர்வுமிகுதியால் தூக்கதில் நடக்கும் வியாதியால் பீடிக்கப்படுகிறாள். இறுதியில் அவள் இறந்துவிட்டதாக தகவல்; இறப்பு தற்கொலையால் தான் நிகழ்ந்திருக்கும் என்று நம்பப்படுகிறது.

லேடி மக்பத்தும் டங்கனின் மனைவியும் உடன்பிறந்தவர்கள் அல்லது உறவினர்கள். டங்கனுக்கு பின் டங்கனின் மனைவிக்கு தான் அரச சிம்மாசனம் என்பது லேடி மக்பத்துக்கு தெரிந்திருந்தது தான் பொறாமைக்கு காரணமாக கூறப்படுகிறது. ஹோலின்ஷெட்டின் நாளாகமம் என்ற வரலாற்று தொகுப்பிலிருந்து லேடி மேக்பத், மேக்பத் மற்றும் டங்கனின் வாழ்கை வரலாற்றை அறியமுடிகிறது. சேக்ஸ்பியர் எழுதிய அனேக நாடகங்கள் ஹோலின்ஷெட்டின் நாளாகமத்தை தழுவி எழுதப்பட்டது.

மேற்கோள்கள்
-----------

* Holinshed's Chronicles, Volume V: Scotland, page 269
* Macbeth, Act 5, Scene 8, Line 71.
* Macbeth, Act 5, Scene 1.
* A.C. Bradley. Shakespearean Tragedy. Palgrave Macmillan; 4th edition, 2007.
பெருங்கற்கால கிறுக்கல் குறியீடுகள் கலந்த தமிழ் பிராமிச் சாசனம் திசமகாராமையில் கண்டுபிடிக்கப்பட்டது.
**திசமகாராமை தமிழ் பிராமிச் சாசனம்** என்பது *கறுப்பு, சிவப்பு மட்பாண்ட* தட்டையான தட்டங்களில் தமிழ் பிராமியில் பொறிக்கப்பட்ட இலங்கை திசமகாராமையில் அகழ்வில் கண்டுபிடிக்கப்பட்ட மட்பாண்டத்தைக் குறிக்கின்றது. இது சுமார் கி.மு 200 ஆண்டு காலத்திற்குரியது என அகழ்வினை மேற்கொண்ட செருமனிய அறிவியலாளர் குறிப்பிடுகின்றார். இச்சாசனம் பிராமி மற்றும் பெருங்கற்கால கிறுக்கல் குறியீடுகள் கலந்து காணப்படுகின்றது. தமிழ்நெட் அச்சாசனம் தவறவிடப்பட்டது அல்லது இழந்து போனது என அறிக்கையிட்டது. டெய்லி மிரர் உள்ளூர் தொல்பொருளாளர்கள் ஆய்விற்காக அதனைக் காணவில்லை எனக் குறிப்பிட்டது.

உசாத்துணை
---------

1. ↑  Mahathevan, Iravatham (24 June 2010). "An epigraphic perspective on the antiquity of Tamil". *The Hindu* (The Hindu Group). Archived from the original on 1 ஜூலை 2010.. பார்த்த நாள்: 31 October 2010.
2. ↑  Ragupathy, P (28 June 2010). "Tissamaharama potsherd evidences ordinary early Tamils among population". *Tamilnet* (Tamilnet).. பார்த்த நாள்: 31 October 2010.
3. ↑  "Tissamaharama Tamil Brahmi inscription ‘missing’". *Tamilnet* (Tamilnet). 10 October 2010.. பார்த்த நாள்: 31 October 2010.
4. ↑  Goonatilake, Susantha (21 October 2010). "Fictional LTTE Archeology continues". *The Daily Mirror* (Wijeya Newspapers Ltd.).. பார்த்த நாள்: 1 November 2010.
உயிரணு மேற்பரப்பினைச் சேர்ந்த திசுக்கூழ் கனிமப்புரதச்சிதைப்பி 14 (MMP14), புரதத்தின் கார்பாக்சில் நுனியுடன் இணைந்த பச்சை ஒளியுமிழ் புரதம் உயிரணு மேற்புறத்தில் உண்டாக்கும் சமிக்ஞை.
**திசுக்கூழ் கனிமப்புரதச்சிதைப்பிகள்** [Matrix metalloproteinases (MMPs)] துத்தநாகத்தினைச் சார்ந்த அகப்புரதக்கூறுச் சிதைப்பிகளாகும். இவை, மிகப்பெரும் புரதச்சிதைப்பி குடும்பமான மெட்ஜின்சின் உயர்குடும்பத்தினைச் சேர்ந்தவையாகும்.

கூட்டாக இப்புரதச்சிதைப்பிகள், அனைத்து வகை செல்புற தாயப்புரதங்களைச் சிதைக்கும் வல்லமை கொண்டவை. மேலும், பல உயிரியியக்க மூலக்கூறுகளையும் செயல்முறை செய்யவிக்கவல்லன. உயிரணு மேற்பரப்பிலுள்ள ஏற்பிகளைப் பிளவுபடுத்துவதிலும், உயிரணு இறப்பு ஈந்தணைவிகளை விடுவிப்பதிலும் (உதாரணமாக, ஃபாஸ் ஈந்தணைவி; FASL (அ) CD95L) மற்றும் கெமோகைன் (உயிரணு இயக்கி/ஈர்ப்பி)/சைடோகைன் (உயிரணு தொடர்பி/செயலூக்கி) இயக்கல்/செயல்முடக்கல் பணிகளிலும் ஈடுபடுகின்றன. கீழ்வரும் உயிரணு செயலாக்கங்களிலும் இப்புரதச்சிதைப்பிகள் பெரும்பங்கு வகிப்பதாகக் கருதப்படுகின்றது: செல் பெருக்கம், உயிரணு பெயர்ச்சி, உயிரணு ஒட்டிணைவு/பரவல், செல் வேறுபடல், இரத்தக் குழாய் வளர்ச்சி, உயிரணு இறப்பு மற்றும் ஓம்புயிர் பாதுகாப்பு.

முதுகெலும்புயிரிகள், முதுகெலும்பற்றவைகள் மற்றும் தாவரங்களில் இப்புரதச்சிதைப்பிகள் காணப்படுகின்றன. மற்ற அகப்புரதக்கூறுச் சிதைப்பிகளிலிருந்து இவை, கனிம அயனிகளை துணைக்காரணிகளாக சார்ந்திருப்பதிலும், செல்புற தாயங்களைச் சிதைப்பதிலும், குறிப்பிட்ட பரிணாம டி.என்.ஏ. வரிசை முறையினைக் கொண்டிருப்பதிலும் வேறுபடுகின்றன.

கூடுதல் படங்கள்
---------------

* திசுக்கூழ் கனிமப்புரதச் சிதைப்பிகளின் வகைப்பாடு **திசுக்கூழ் கனிமப்புரதச் சிதைப்பிகளின் வகைப்பாடு**
* திசுக்கூழ் கனிமப்புரதச் சிதைப்பிகளின் பரிமாற்ற இயக்கல் **திசுக்கூழ் கனிமப்புரதச் சிதைப்பிகளின் பரிமாற்ற இயக்கல்**
* திசுக்கூழ் கனிமப்புரதச் சிதைப்பி-16, வினையூக்க திரளம் **திசுக்கூழ் கனிமப்புரதச் சிதைப்பி-16, வினையூக்க திரளம்**
* திசுக்கூழ் கனிமப்புரதச் சிதைப்பியின் தடுப்பி **திசுக்கூழ் கனிமப்புரதச் சிதைப்பியின் தடுப்பி**

மேற்கோள்கள்
-----------

1. ↑  Remacle AG, Rozanov DV, Fugere M, Day R, Strongin AY. Furin regulates the intracellular activation and the uptake rate of cell surface-associated MT1-MMP. Oncogene. September 14, 2006;25(41):5648-55
2. ↑  Matrix Metalloproteinases: Its implications in cardiovascular disorders
3. ↑  Van Lint P, Libert C (December 2007). "Chemokine and cytokine processing by matrix metalloproteinases and its effect on leukocyte migration and inflammation". *J. Leukoc. Biol.* **82** (6): 1375–81. doi:10.1189/jlb.0607338. பப்மெட்:17709402.. பார்த்த நாள்: 2011-12-29.
**சீசெல்சு இயற்கை வரலாற்று அருங்காட்சியகம்** (*Seychelles Natural History Museum*) சீசெல்சு நாட்டின் மாகி தீவுக்கு அடுத்துள்ள தலைநகரமான விக்டோரியாவின் தலைமை அஞ்சல் நிலையத்திற்கு அருகில் அமைந்துள்ளது. மேற்கு இந்தியப் பெருங்கடலில் உள்ள தீவுக்கூட்டமான சீசெல்சின் இவ்வரலாற்று அருங்காட்சியகம் 1965 ஆம் ஆண்டு திறக்கப்பட்டது.

தலைநகர் விக்டோரியாவில் உள்ள முன்னாள் உச்ச நீதிமன்ற கட்டிடத்தில் அமைந்துள்ள இந்த அருங்காட்சியகத்தில் அடிமை காலம் முதல் நவீன காலம் வரை தீவு தேசத்தின் வரலாற்றை உள்ளடக்கிய பல காட்சியகங்கள் உள்ளன. 
அருங்காட்சியகத்தில் தாவரவியல், விலங்கியல், புவியியல் மற்றும் மானுடவியல் பிரிவுகளும் உள்ளன. சீசெல்சு மக்கள் இராணுவம், சீசெல்சு மக்கள் விடுதலை இராணுவம் மற்றும் சீசெல்சு மக்கள் பாதுகாப்புப் படைகளின் வரலாறு தொடர்பான சில பொருட்களும் இங்கு வைக்கப்பட்டுள்ளன.

மேற்கோள்கள்
-----------

1. ↑  "Museums in Seychelles". Africa.com. 9 August 2014 அன்று பார்க்கப்பட்டது.
2. ↑  Ernesta, Sharon; Bonnelame, Betymie (15 April 2017). "Seychelles' history museum gets a facelift, to open end of 2017". *Seychelles News Agency*. 1 October 2017 அன்று பார்க்கப்பட்டது.
3. ↑  "Seychelles Natural History Museum". TripAdvisor. 9 August 2014 அன்று பார்க்கப்பட்டது.

மேலும் வாசிக்க
--------------

* Smith, David (12 February 2010). "Quirky museum reveals the Seychelles' rich history". *The Guardian* (London). .
சீதா ஆற்றில் மாபுகல் பாலம்
**சீதா ஆறு (Seetha River)** சீத்தா ஆறு என அழைக்கப்படும் ஆறானது இந்தியாவில் கர்நாடகத்தில் உடுப்பி மாவட்டத்தில் மேற்கு நோக்கிப் பாயும் ஆறாகும்.

ஆற்றோட்டம்
----------

இந்த ஆறு நரசிம்ம பர்வதத்திற்கு அருகில் உருவாகி அகும்பே காடுகள் வழியாகச் சென்று ஹெப்ரி, பார்கூர் வழியே பாய்ந்து அரபிக் கடலில் சேருவதற்கு முன்பு சுவர்ணா ஆற்றில் இணைகிறது. பருவமழை காலத்தில் ஆற்றில் நீர் வரத்து அதிக அளவில் இருக்கும். இந்த ஆறும் இதன் சிறிய துணை நதிகளும் குட்லு நீர்வீழ்ச்சி,  பர்கானா நீர்வீழ்ச்சி, ஜோம்லு தீர்த்த நீர்வீழ்ச்சி போன்ற பல நீர்வீழ்ச்சிகளை உருவாக்கியுள்ளன. அரசு நிறுவனங்களின் ஒருங்கிணைப்புடன் ஜூன் முதல் அக்டோபர் வரை சாகச ஆர்வலர்களால் இந்த ஆற்றில் படகு போட்டிகள் நடத்தப்படுகின்றன.

மேற்கோள்கள்
-----------

1. ↑  "Man drowns in Sita river". The Hindu, Newspaper. 9 February 2014.. பார்த்த நாள்: 2 September 2015.
2. ↑  "Landslides, rivers in spate as rains lash Dakshina Kannada, Udupi districts agai". Deccan Herald. 18 July 2015.. பார்த்த நாள்: 2 September 2015.
3. ↑  "Kudlu falls: Difficult to reach but it is worth it". Deccan Herald. 27 November 2010.. பார்த்த நாள்: 2 September 2015.
4. ↑  "Boost for adventure sports near Hebri". The Hindu, Newspaper. 28 September 2005.
உயரத்திலிருந்துப் பார்க்கும் காட்சி
**உயர மருட்சி** (Acrophobia) என்பது உயரத்தினால் ஏற்படும் அதீத பயம் அல்லது அச்சக் கோளாறு ஆகும். இக்குறைபாடு உள்ளவர்கள் குறைந்த அளவு உயரத்திலேயே உயர மருட்சியை உணர்கிறார்கள். பெரும்பாலான மக்கள் உயரமான இடங்களுக்கு செல்லும்போது ஒரு வித பய உணர்வை இயற்கையாகவே உணர்கிறார்கள் இதை விழுந்து விடும் பயம் (fear of falling) என்று அழைக்கபடுகிறது.

மாறாக குறிப்பிட்ட சதவித மக்கள் உயரமான இடங்களுக்கு போகும்போது உயர மருட்சியை உணர்வதில்லை இவர்களை உயரத்திற்கான சிரம் உடையவர்கள் (head for heights) என அழைக்கபடுகிறார்கள். மலை ஏற்ற விளையாட்டு, காற்றாலை மற்றும் வானளாவிகளை (sky crappers) கட்டுதல், பராமரித்தல் போன்ற பணிகளுக்கு இவர்கள் ஏற்றவர்களாக கருதபடுகிறார்கள்.

உயரமான பகுதிகளுக்கு சென்று உயர மருட்சியல் பாதிக்கப்பட்டவர்கள் பீதி தாக்குதலுக்கு உட்பட்டு உடனடியாக பாதுகாப்பாக கீழே செல்ல வேண்டும் என்ற கிளர்ச்சி உணர்வை பெறுகிறார்கள். சுமார் இரண்டு முதல் ஐந்து சதவித மக்கள் உயர மருட்சி குறைபாட்டினால் பாதிக்கப்பட்டுள்ளதாக ஆய்வு முடிவுகள் தெரிவிக்கன்றன இதில் பெண்கள் ஆண்களை போல இரண்டு பங்கு அதிகமாக பாதிக்கப்பட்டுள்ளனர்.

மேற்கோள்கள்
-----------

1. ↑  Juan, M. C. (2005). "An Augmented Reality system for the treatment of acrophobia". *Presence* **15** (4): 315–318. doi:10.1162/pres.15.4.393.. பார்த்த நாள்: 2015-09-12.
கட்டிடம் in இந்தியாவார்ப்புரு:SHORTDESC:கட்டிடம் in இந்தியா
**இரச்சகொண்டா கோட்டை** (*Rachakonda Fort* ) என்பது இந்தியாவின் தெலங்காணாவின் யாதத்ரி புவனகிரி மாவட்டத்தில் இரச்சகொண்டா என்ற இடத்தில் அமைந்துள்ள ஒரு வரலாற்று கோட்டையாகும்.  இது கி.பி 14ஆம் நூற்றாண்டில் இரச்செர்லா நாயக்க மன்னன் அனபோத நாயக்கன் என்பவனால் கட்டப்பட்டது. அதுவரை இரச்செர்லா நாயக்கர்கள் தங்கள் தலைநகரான அனுமகல்லுவில் ( தற்போதைய அமங்கல் ) இருந்தனர். பொ.ச. 1360ஆம் ஆண்டில், தலைநகரத்தை அனபோத நாயக்கன் அனுமகல்லுவிலிருந்து இரச்சகொண்டாவுக்கு மாற்றினான். அங்கு அவன் ஒரு வலுவான கோட்டையைக் கட்டினான். 

நிர்வாக வசதிக்காக அனபோத நாயக்கன் இராச்சியத்தை இரண்டாகப் பிரித்தான். அவனது சகோதரன் மாதநாயக்கன் தேவரகொண்டாவிலிருந்து ஆட்சி செய்தான். பொ.ச. 1430 இல் இரச்செர்லா நாயக்கர்கள் பாமினி சுல்தானகத்திடம் தங்களின் கட்டுப்பாட்டை இழந்தனர். ஆனாலும் பொ.ச. 1475 வரை தேவரகொண்டாவை ஆட்சியை தக்கவைத்துக் கொண்டிருந்தனர். இறுதியாக இரச்செர்லா இராச்சியம் முடிவுக்கு வந்து, அவர்கள் விஜயநகரப் பேரரசிடம் சேர்ந்தனர்.

 தெற்கில் பிரதான நுழைவாயில்
 கோட்டை மலையின் நுழைவாயில்களில் ஒன்று

மேற்கோள்கள்
-----------

1. ↑  Borah, Prabalika M. (29 August 2015). "Let's get away: Rachakonda" – www.thehindu.com வழியாக.
2. ↑  Reddy, T. Karnakar (9 October 2014). "Tourists can't ask for more at Rachakonda!" – www.thehindu.com வழியாக.

மேலும் படிக்க
-------------

* "Andhra Vijana Sarvasvam" Telugu Samskriti Volume I, in Telugu language published by the Telugu University at Hyderabad. The article on Rachakonda Kingdom was authored by Mallampalli Somasekhara Sarma an Indian historian who wrote the "Forgotten History of Telugu Kingdoms"
* "Velugoativari Vamsavali" a compendium of the Velugoti family of Venkatagiri from the Mackenzie collection.

வெளி இணைப்புகள்
---------------

விக்கிமீடியா பொதுவகத்தில்,  
 ***Rachakonda fort***   
என்பதின் ஊடகங்கள் உள்ளன. 

* Best View About Rachakonda Fort
**இரசீத்து இரகுமான்** (*Rashed Rahman*) பாக்கித்தான் நாட்டைச் சேர்ந்த ஒரு பத்திரிகையாளர் ஆவார். ஆங்கில நாளிதழ்களில் ஒன்றான *டெய்லி டைம்சின்* முன்னாள் ஆசிரியராக இருந்தார். 2009 ஆம் ஆண்டு முதல்– நவம்பர் 2015 வரை இங்கு இவர் ஆசிரியராகப் பணியாற்றினார்

ஆரம்ப வாழ்க்கை மற்றும் தொழில்
-----------------------------

இரசீத்து இரகுமான் இங்கிலாந்து மற்றும் வேல்சு நாடுகளில் படித்து பட்டயக் கணக்காளராகத் தகுதி பெற்றார். பின்னர் பத்திரிகையைத் தொழிலாக எடுக்க முடிவு செய்தார். முன்னதாகப் பாக்கித்தானில் இருந்து வெளியாகும் ஆங்கில நாளிதழ்களின் நிர்வாக ஆசிரியராக இருந்துள்ளார் - தி போசுட்டு, தி நேசன் (பாக்கித்தான்) மற்றும் டெய்லி டைம்சு (பாக்கித்தான் ) ஆகியன இவர் பணிபுரிந்த சில பத்திரிகைகளாகும்.  இரசீத்து இரகுமான் ஓர் அனுபவமிக்க பத்திரிகையாளர் மற்றும் ஒரு மூத்த இடதுசாரி அரசியல் பிரச்சாரகர் ஆவார். டெய்லி டைம்சு நாளிதழின் ஆசிரியராக, இவர் தனது நிருபர்களையும் கட்டுரையாளர்களையும் வெளிப்புற குறுக்கீட்டிலிருந்து பாதுகாத்து வந்தார். 

2017 ஆம் ஆண்டு நவம்பர் மாதத்தில் , டான் குழுமச் செய்தித்தாள்களில் கட்டுரையாளராக இரசீத்து இரகுமான் எழுதத் தொடங்கினார்.

மேற்கோள்கள்
-----------

1. ↑  Editor quits, columnists dropped: Pakistan Army 'has choked all dissent' The Indian Express (newspaper), Published 29 November 2015, Retrieved 6 December 2017
2. 1 2  Journalists stress protection of media from internal, external threats Daily Times (newspaper), Published 31 July 2016, Retrieved 6 December 2017
3. ↑  "Pakistan: Friend Or Foe In Fight Against Terrorism?". National Public Radio. 4 May 2011. 6 December 2017 அன்று பார்க்கப்பட்டது.
4. ↑  They shut down my column The Indian Express, Published 1 December 2015, Retrieved 6 December 2017
5. ↑  Being a journalist 'behind enemy lines' Herald (newspaper)- Dawn Group of Newspapers, Published 24 November 2017, Retrieved 6 December 2017
**சீஞ்ச்வாடா** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இந்த ஊரின் வடமேற்கில் மகோத், வடக்கில் பார்னேரா, பார்னேரா பார்டி, வடக்கில் பார்னேரா. மேற்கிலும் தென்மேற்கிலும் திவேத், கிழக்கிலும் தென்கிழக்கிலும் பார்னேரா, தெற்கில் அதுல் ஆகிய ஊர்கள் அமைந்துள்ளன.

மக்கள் தொகை
-----------

இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன.
இந்த ஊரில் 1025 மக்கள் வசிக்கின்றனர். இவர்களில் 537 பேர் ஆண்கள், 488 பேர் பெண்கள் ஆவர்.

அரசியல்
-------

இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம். அருகிலுள்ள ஊரின் வழியாக தேசிய நெடுஞ்சாலையையும், மாநில நெடுஞ்சாலையையும் அடையலாம்.

* அருகிலுள்ள தொடர்வண்டி நிலையம் : வல்சாடு தொடருந்து நிலையம்

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2016-01-11 அன்று பார்க்கப்பட்டது.
2. 1 2  குஜராத் மக்கள் தொகை -- மக்கள் கணக்கெடுப்புத் துறை (ஆங்கிலத்தில்)
3. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2016-01-11 அன்று பார்க்கப்பட்டது.

| * பா
* உ
* தொ
சுற்றியுள்ள ஊர்கள் |
| --- |
| 

|  |  |  |
| --- | --- | --- |
| மகோத் | பார்னேரா, பார்னேரா பார்டி | பார்னேரா |
|  |  |  |
| திவேத் | **சீஞ்ச்வாடா** | பார்னேரா |
|  |  |  |
| திவேத் | அதுல் | பார்னேரா |

 |
இந்திய அரசின் இரசாயனங்கள் மற்றும் உரங்கள் அமைச்சகத்தின் கீழ் இரசாயனங்கள், பெட்ரோலியப் பொருட்கள், உரங்கள் மற்றும் மருந்தியல் துறைகள் செயல்படுகிறது. இந்த அமைச்சகத்தின் மூத்த அமைச்சர் மன்சுக் எல். மாண்டவியா ஆவார்.

இரசாயனங்கள் மற்றும் உரங்கள் துறை
--------------------------------

இரசாயனங்கள் மற்றும் பெட்ரோ கெமிக்கல்ஸ் துறையானது டிசம்பர் 1989 வரை தொழில்துறை அமைச்சகத்தின் கீழ் இருந்தது. பின்னர் பெட்ரோலியம் மற்றும் இரசாயன அமைச்சகத்தின் கீழ் கொண்டுவரப்பட்டது. 5 சூன் 1991 அன்று இரசாயனங்கள் மற்றும் பெட்ரோ கெமிக்கல்ஸ் துறையானது, இரசாயனங்கள் மற்றும் உரங்கள் அமைச்சகத்திற்கு மாற்றப்பட்டது.

இரசாயனங்கள், பெட்ரோ கெமிக்கல்ஸ் மற்றும் மருந்துத் தொழில் துறையின் திட்டமிடல், மேம்பாடு மற்றும் ஒழுங்குமுறைகள் ஆகியவற்றின் பொறுப்பை இந்த அமைச்சகம் கண்காணிக்கிறது.

இணைக்கப்பட்ட அமைப்புகள்
-----------------------

* தேசிய மருந்து விலை நிர்ணய ஆணையம் (NPPA)
* மத்திய பிளாஸ்டிக் பொறியியல் மற்றும் தொழில்நுட்ப நிறுவனம்

இதனையும் காண்க
--------------

* இந்திய அரசின் அமைச்சகங்கள்

மேற்கோள்கள்
-----------

1. ↑  "Union Budget 2020-21 Analysis" (PDF). *prsindia.org*. 2020. 2020-02-26 அன்று மூலம் (PDF) பரணிடப்பட்டது. 2023-05-12 அன்று பார்க்கப்பட்டது.
2. ↑  "Statement of Srikant Kumar Jena on CCEA approval of the proposal regarding revival of five closed units of FCIL – Invest in India". *investinindia.com*. 12 ஏப்ரல் 2018 அன்று மூலம் பரணிடப்பட்டது. 11 April 2018 அன்று பார்க்கப்பட்டது.
**மடத்துவெளி பாலசுப்பிரமணியர் கோவில்** இலங்கையின் வடக்கே புங்குடுதீவு மடத்துவெளி கிராமத்தில் அமைந்துள்ள ஒரு முருகன் கோவில் ஆகும். இதன் தொன்மைப் பெயர் "'இளந்தாரி நாச்சிமார் கோவில் **என்பதாகும்.**

இவ்வாலயத்தின் வரலாறு பற்றிய தகவல்களை திட்டவட்டமாக பெற்றுக்கொள்ளமுடியாத போதிலும் இவ்வாலயம் நூற்றாண்டுகள் பழமை வாய்ந்ததாக இருக்கலாம் என நம்பப்படுகிறது. இவ்வாலயம் 1960களில் முற்றாக அழிக்கப்பட்டுப் புனரமைப்புச் செய்யப்பட்டது. கருவறையில் முருகப்பெருமானின் வேலாயுதமும், ஆலயத்தின் வடமேற்கு மூலையில் நாச்சிமாரும் பிரதிட்டை செய்யப்பட்டனர். இத்துடன் இவ்வாலயத்தின் பெயரும் மடத்துவெளி "ஸ்ரீ பாலசுப்பிரமணியசுவாமி கோவில்" எனப்பெயர் மாற்றம் செய்யபட்டது. இவ்வாலயம் சின்ன நல்லூர் என்று அழைக்கப்படும் அளவிற்குப் பிரபலம் அடைந்தது. நான்கு புறமும் சுற்றுமதில்களுடனான அன்னதான மடமும் அமைக்கப்பட்டது. 

1991 ஆம் ஆண்டு இலங்கை இராணுவம் தீவகத்தில் மேற்கொள்ளப்பட்ட இராணுவ நடவடிக்கை காரணமாக புங்குடுதீவிலிருந்து பெருமளவு மக்கள் இடம்பெயர்ந்த நிலையில் ஆலயம் நித்திய நைமித்திய பூசைகளின்றி பொலிவிழந்திருந்தது. கோவில் கோபுரம் மீளப் புனரமைக்கப்பட்டு 2013 சூன் 28 இல் குடமுழுக்கு முறைப்படி நடைபெற்றது.

மேற்கோள்கள்
-----------

* புங்குடுதீவு மான்மியம்
**மங்கலம் ஊராட்சி** (ஆங்கிலம் *Mangalam*) என்பது இந்தியாவின் தமிழ்நாடு மாநிலத்தில் திருப்பூர் மாவட்டத்தில் திருப்பூர் வட்டாரத்தில் அமைந்துள்ள ஓர் ஊராட்சி ஆகும். இது பல்லடம் சட்டமன்ற தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி உள்ளாட்சி பிரதிநிதிகளான 7 பேர் ஊராட்சி மன்றத்திற்கு தேர்ந்தெடுக்கின்றனர். இந்த வட்டாரத்திற்கான காவல் நிலையம் மங்கலத்தில் செயல்படுகிறது.

போக்குவரத்து
------------

இந்த மங்கலம் நகரமானது நான்கு ரோடு சந்திப்பு மையமாக உள்ளது. மிகவும் போக்குவரத்து நிறைந்த சாலையாக காணமுடிகிறது. மங்கலத்திலிருந்து அவிநாசி முதல் காமநாயக்கன் பாளையம் வழியாக பொள்ளாச்சி செல்லும் ஒரு சாலையும் மேற்கில் காமநாயக்கன் பாளையம் முதல் அன்னூர் செல்லும் சாலையில் உள்ள சாமளாபுரம் முதல் திருப்பூர் வரையிலான சாலையும் மங்கலத்தை கடந்து செல்கிறது. இங்கிருந்து சாமளாபுரம், திருப்பூர், காரணம் பேட்டை , சூலூர், கோயம்புத்தூர், அவிநாசி, திருப்பூர், பல்லடம், புளியம்பட்டி ஆகிய பகுதிகளுக்கு நேரடி பேருந்து போக்குவரத்து சேவை உள்ளது. இருந்தாலும் பொள்ளாச்சி செல்ல பேருந்துகள் இல்லாததால் அவிநாசி முதல் மங்கலம் வழியாக பொள்ளாச்சி, உடுமலைப்பேட்டை செல்ல பேருந்துகள் இயக்க வேண்டும் என்ற கோரிக்கையும் உள்ளது.

மக்கள் தொகை
-----------

இந்த ஊராட்சியில் 2011ம் ஆண்டு மக்கள்தொகை கணக்கெடுப்பு படி 7892 பேர் வசிக்கின்றனர். இவற்றில் 51% பேர் பெண்களும் 49% பேர் ஆண்களும் வசிக்கின்றனர்.

அடிப்படை வசதிகள்
----------------

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

| அடிப்படை வசதிகள் | எண்ணிக்கை |
| --- | --- |
| குடிநீர் இணைப்புகள் | 1850 |
| சிறு மின்விசைக் குழாய்கள் | 7 |
| கைக்குழாய்கள் | 8 |
| மேல் நிலை நீர்த்தேக்கத் தொட்டிகள் | 5 |
| தரைமட்ட நீர்தேக்கத் தொட்டிகள் | 3 |
| உள்ளாட்சிக் கட்டடங்கள் | 4 |
| உள்ளாட்சிப் பள்ளிக் கட்டடங்கள் | 7 |
| ஊரணிகள் அல்லது குளங்கள் | 2 |
| விளையாட்டு மையங்கள் |  |
| சந்தைகள் | 2 |
| ஊராட்சி ஒன்றியச் சாலைகள் | 20 |
| ஊராட்சிச் சாலைகள் | 10 |
| பேருந்து நிலையங்கள் | மங்கலத்தில் பாளையத்தில் பேருந்து நிலையம் அமைக்க கோரிக்கை |
| சுடுகாடுகள் அல்லது இடுகாடுகள் | 2 |

அருகாமையில் உள்ள நகரங்கள்
-------------------------

பல்லடம், திருப்பூர், சூலூர், காரணம் பேட்டை, அவிநாசி, சாமளாபுரம், கருமத்தம்பட்டி ஆகியவை மங்கலத்திற்கு அருகில் உள்ள நகரங்கள் ஆகும்

காவல் நிலையம்
-------------

இந்த மங்கலத்தை தலைமையிடமாக கொண்டு **மங்கலம் காவல் நிலையம்** செயல்படுகிறது. இதில் சாமளாபுரம் பேரூராட்சி உட்பட திருப்பூர் ஊராட்சி ஒன்றிய மேற்கு ஊராட்சிகள் இவற்றின் கட்டுப்பாட்டில் இயங்குகிறது. மங்கலம் காவல் நிலையம் அலைபேசி எண் :- 0421-2345300 ஆகும். காவல் நிலையம் மட்டுமின்றி இங்கு **சங்கீதா திரையரங்கம்** அமைந்துள்ளது. ஒரு பேரூராட்சிக்கு தகுதியான அனைத்து விதமான தகுதிகளையும் மங்கலம் கொண்டுள்ளது. மேலும் இந்த சங்கீதா திரையரங்கில் ஆன்லைன் புக்கிங் செய்ய *www.justtickets.in* என்ற இணையத்தில் முன்பதிவு செய்யலாம்.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑
**காதுப்புழு** (*earworm*) என்பது என்பது மானிடர் செவிமடுக்கும் இசை அல்லது பாடல் ஒன்றின் ஒரு பகுதி அவர்களின் காதுகளில் காதுகளில் திரும்பத் திரும்ப ஒலிக்கும் நிகழ்வாகும். காலையில் வானொலியில் கேட்கும் பாடலை அன்று முழுவதும் முணுமுணுத்துக் கொண்டிருப்பதைப் பலரும் அனுபவித்து இருப்பர். ஒரு காதுப்புழுவை அகற்றுவதற்கான வழி இன்னொரு காதுப்புழுவை அனுமதிப்பதே ஆகும்.

ஜேம்ஸ் கெல்லாரிஸ் என்பவர் செய்த ஆராய்ச்சியின் படி 98 விழுக்காடு மக்கள் காதுப்புழுவை அனுபவித்திருக்கின்றனர். இருபாலரும் இதை சரி சமமாக அனுபவித்தாலும் பெண்டிரில் இது நீண்ட நாட்கள் இருப்பதாகவும் எரிச்சலூட்டும் விதமாய் அமைந்திருப்பதாகவும் தெரிய வந்துள்ளது.

சில நேரங்களில் காதுப்புழு நிகழ்வு மன நோயின் அறிகுறியாகவும் இருக்கும். இந்தியாவைச் சேர்ந்த ஓர் 21 வயது இளைஞனின் காதுகளில் ஐந்து ஆண்டுகளுக்கு ஒரு நாளைக்கு 35 முறை இந்தி திரைப்படப் பாடல்கள் ஒவ்வொரு முறையும் 45 நிமிடம் வரை திரும்பத் திரும்ப ஒலித்துக் கொண்டிருந்தன. சக்தி வாய்ந்த மருந்துகளாலும் இதைக் குணப்படுத்த முடியவில்லை.

மேற்கோள்கள்
-----------

1. ↑  "The Straight Dope: Why do songs get stuck in your head?"
2. ↑  பிரஹராஜ் மற்றும் குழுவினரின் ஆய்வு

வெளி இணைப்புகள்
---------------

* Earworm Project at Goldsmith University of London
* "Earworms in TV and pop culture". TV Tropes.
* Margulis, Elizabeth Hellmuth (January 16, 2014), "Why Songs Get Stuck in Your Head", *The Atlantic*
**மங்கலம்பேட்டை மங்கல நாயகி அம்மன் கோயில்** தமிழ்நாட்டில் கடலூர் மாவட்டம், மங்கலம்பேட்டை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மங்களநாயகி அம்மன் சன்னதியும், காளியம்மன், விநாயகர். உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. வைகாசி மாதம் வைகாசி பெருவிழா முக்கிய திருவிழாவாக நடைபெறுகிறது. மார்கழி மாதம் ஆருத்ரா தரிசனம் திருவிழாவாக நடைபெறுகிறது. வைகாசி மாதம் வைகாசி பெருவிழா 9ம் நாள் தேரோட்டம். தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சுக்பன்சு கவுர் பிந்தர்** (*Sukhbans Kaur Bhinder*) (1943-2006) இந்திய தேசிய காங்கிரஸ் கட்சியினைச் சார்ந்த இந்திய அரசியல்வாதி ஆவார். இந்திய நாடாளுமன்ற உறுப்பினராக ஆறு முறை தேர்வு செய்யப்பட்ட ஒரே பெண் இவரே ஆவார். இதில் ஐந்து முறை மக்களவையிலும் ஒரு முறை மாநிலங்களவையிலும் உறுப்பினராக இருந்துள்ளார். 1980, 1985, 1989, 1992 மற்றும் 1996 இல் பஞ்சாப்பில் குர்தாஸ்பூரிலிருந்து மக்களவைக்குத் தேர்ந்தெடுக்கப்பட்டார்.

ஆரம்பகால வாழ்க்கையும் கல்வியும்
-------------------------------

அர்ஜன் சிங்கின் மகளான சுக்பன்சு, செப்டம்பர் 14, 1943 அன்று பைசலாபாத் (லாயல்பூர்) நகரில் பிறந்தார் (இப்போது பாக்கித்தானில்) உள்ளது. இவர் முசோரியிலுள்ள *ஜீஸஸ் அன்ட் மேரி கான்வென்ட்* பள்ளிகளில் படித்தார். பின்னர் சண்டிகரிலுள்ள பஞ்சாப் பல்கலைக்கழகத்தில் இளங்கலையில் பட்டம் பெற்றார்..

தொழில்
------

சுக்பன்சு ஒரு விவசாயியாகவும், அரசியல்வாதியாகவும்,சமூக சேவகராகவும் இருந்தார். 1980இல் ஏழாவது மக்களவைஏழாவது க்களவைக்கு]] முதல் முறையாக தேர்ந்தெடுக்கப்பட்டார். 1985ஆம் ஆண்டில் எட்டாவது மக்களவைக்கு இரண்டாவது முறையும், பின்னர் 1989இல் ஒன்பதாவது மக்களவைக்கும், 1992இல் பத்தாவது மக்களவைக்கும், 1996இல் பதினொன்றாவது மக்களவைக்கும் மீண்டும் தேர்ந்தெடுக்கப்பட்டார்.
1997ஆம் ஆண்டு மக்களவைத் தேர்தலின் போது பாஜகவின் உறுப்பினராக மாறிய நடிகர் வினோத் கண்ணாவால் இவர் தோற்கடிக்கப்பட்டார். இவர் 2005இல் மாநிலங்களவைக்கு பரிந்துரைக்கப்பட்டார்.

வரதட்சணை தடையை ஆராய்வதற்கான கூட்டுக் குழுவின் உறுப்பினராகவும் இருந்தார். மேலும், 1961 ஜூலை முதல் 1996 மே வரை சுற்றுலாத் துறையில் மத்திய மாநில, பொதுமக்கள் விமானப் போக்குவரத்து மற்றும் சுற்றுலாத்துறை கூட்டுக் குழுவின் உறுப்பினராகவும் இருந்தார்.

இவர் சமூகப் பணிகளிலும் பெண்களின் முன்னேற்றத்திலும் ஆர்வம் காட்டினார். இவர் இந்தியச் சுற்றுலாத் துறை வளர்ச்சிக் கழக உணவகங்களிலும், ஈஸ்ட் இந்தியா உணவகங்களிலும் நிர்வாகியாகவும் பாரிஸில் உணவக நிர்வாகியாகவும் பயிற்சி பெற்றுளளார்.

தனிப்பட்ட வாழ்க்கை
------------------

அக்டோபர் 12, 1961 அன்று சுக்பன்சு முன்னாள் இந்தியக் காவல் பணி அதிகாரியான பிரீதம் சிங் பிந்தரை மணந்தார். இவர்களுக்கு இரண்டு மகள்கள் உள்ளனர். இவர், பஞ்சாப்பில் உள்ள குர்தாஸ்பூரில் வசித்து வந்தார். பல மாதங்களாக இரைப்பை நோயால் பாதிக்கப்பட்டிருந்த இவர் டிசம்பர் 15, 2006 அன்று தனது 63 வயதில் இறந்தார்.

மேற்கோள்கள்
-----------

1. 1 2  "Mrs Bhinder only woman to become MP six times". *news.webindia123.com*. 2017-07-29 அன்று மூலம் பரணிடப்பட்டது. 2017-07-29 அன்று பார்க்கப்பட்டது.
2. 1 2 3 4 5 6  "lspn05". *164.100.47.194*. 2017-07-29 அன்று பார்க்கப்பட்டது.
3. 1 2 3  "Congress` Rajya Sabha MP Sukhbans Kaur Bhinder dead" (in en). *Zee News*. 2006-12-15. .
4. ↑  "Former Cong leader Bhinder cremated" (in en). *www.hindustantimes.com/*. 2006-12-16. .
5. ↑  "The Tribune, Chandigarh, India – Main News". *www.tribuneindia.com*. 2017-07-29 அன்று பார்க்கப்பட்டது.
**மடல் பாடிய மாதங்கீரனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் இரண்டு உள்ளன. அவை: குறுந்தொகை 182, நற்றிணை 337 ஆகியவை.

இந்த இரண்டு பாடல்களிலும் மடலேறும் செய்தி வருகிறது. எனவே மாதங்கீரனார் என்னும் இந்தப் புலவருக்கு 'மடல் பாடிய' என்னும் அடைமொழி தரப்பட்டுள்ளது. இவர் பாடற்பொருளால் பெயர் பெற்ற புலவர்.

பெண்ணை விளையல் மா மடல்
----------------------

நான் அனுப்பிய தூதுக்கு அந்த மெல்லியல் பேதை மசியவில்லை. எனவே பனை மரத்துக் கருக்கு மடல்களைப் பெரிய மாலையாகக் கட்டி மார்பில் அணிந்துகொண்டு பிறர் என்னைப் பார்த்து எள்ளி நகையாடும்படி அவள் பெயரைச் சொல்லிக்கொண்டே தெருவில் செல்வேன். ஊரார் கூட்டிவைப்பர் - தலைவன் கூற்று

குறுந்தொகை 182

மடன்மா
------

கூந்தல் வளைத்துக்கொண்டுள்ள அவள் முகம் பாம்பு விழுங்கும் மதியம் போல உள்ளது. அவளைத் தர மறுப்பவர்களிடமிருந்து பெறுவதற்காக, மாலை சூட்டிக்கொண்டு மடல் மாவில் ஊர்ந்து செல்வேன். அவளது நாடு, ஊர், அழகுநலம் ஆகியவற்றைப் பாராட்டிக்கொண்டே செல்வேன். அவ்வாறு சென்று அவளைப் பெறாமல் வெறுமனே சாவேனா? - தலைவன் கூற்று.

நற்றிணை 337

வெளியிணைப்பு
============
**சுக்குயோமி** என்பவர் ஷிண்டோ மதம் மற்றும் சப்பானிய தொன்மவியலில் கூறப்படும் நிலா கடவுள் ஆவார். சப்பானிய மொழியில் *சுக்கு* என்றால் நிலா என்றும் *யோமி* என்றால் பாதாளம் என்றும் பொருள். உணவுக் கடவுள் உகே மோச்சியைக் கொன்றதால் சுக்குயோமி பாதாளத்திற்கு சென்றார். இதுவே அவர் பெயரில் *யோமி* தோன்றக் காரணமானது.

நிலா கடவுளான சுக்குயோமி இசநாகியின் சுத்தப்படுத்தும் சடங்கின் மூலம் பிறந்தார். இசநாகி தன் வலது கண்ணை கழுவிய போது சுக்குயோமியும் இடது கண்ணைக் கழுவிய போது அமதெரசுவும், மூக்கைக் கழுவிய போது சுசானவோவும் பிறந்தனர்.

ஆரம்பத்தில் சுக்குயோமி தன் உடன்பிறந்தவரான கதிரவ கடவுள் அமதெரசுவுடன் சேரந்து வானத்தை சரிநிகராக ஆண்டு வந்தார். ஒருநாள் அமாதெரசு தன் உயிர்த் தோழியான உணவு கடவுள் உகே மோச்சி அழைத்த விருந்திற்கு தனக்கு பதிலாக சுக்குயோமியை சென்று வருமாறு அனுப்பினார். அங்கு சென்ற சுக்குயோமிக்கு உகே மோச்சியின் உணவு பரிமாறிய விதம் சற்றும் பிடிக்கவில்லை. இதனால் சுக்குயோமி அவரைக் கொன்றார். இதையறிந்து கோபமுற்ற அமாதெரசு இனி சுக்குயோமியின் முகத்தில் விழிக்கவே மாட்டேன் என்று கூறி அவரை விட்டு நிரந்தமாகப் பிரிந்தார். பிறகு சுகுயோமி பாதாளத்திற்குச் சென்றதால் அவரது ஒளி குன்றியது. அமதெரசு காலை நேரத்திலும் சுக்குயோமி இரவு நேரத்திலும் வானத்தை ஆட்சி செய்தனர். இதுவே காலையும் மாலையும் தோன்றக் காரணமானது.

| * பா
* உ
* தொ
சப்பானியத் தொன்மவியல் |
| --- |
| தொன்ம நூல்கள் | 
* கோசிகி
* நிகான் சோகி
* புடோக்கி
* குசிக்கி
* கோகோ சுயி
* ஓத்சுமா சுதே
* நிகோன் ரியோய்க்கி
* கொஞ்சக்கு மோனோகதரிசு
* சிண்டோசு

 | Sun goddess Amaterasu emerging out of a cave Susanoo slaying Yamato-no-Orochi |
| சப்பானியக் கடவுள்கள் | 
* கோடொஅமாசுகாமி
* காமியோநயானோ
* குனியுமி
* காமியுமி
* இசநமி
* இசநாகி
* ககுட்சூசி
* வாதாசுமி
* சினிகாமி

 |
| தக்கமகாரா தொன்மவியல் | 
* அமதெரசு
* சுசானவோ
* சுக்குயோமி
* அமெ-னோ-உசுமே

 |
| இசூமோ தொன்மவியல் | 
* யமத்தா நோ ஒரொச்சி
* இனபாவின் முயல்
* ஓகுனினுசி

 |
| இயூகா தொன்மவியல் | 
* டென்சோன் கோரின்
* நினிங்கி
* கோனோகனாசகுயா-இமே
* ஓதெரி
* ஊரி
* டொயோடமா-இமே
* உகாயாஃபுகியசு

 |
| மனிதர்கள் | 
* பேரரசர் சிம்மு
* டகிசிமிமி

 |
| தொன்ம இடங்கள் | 
* ரியூகு-சோ
* தகமா-கா-அரா
* அமனோ-இவாடோ
* யோமி
* அசிகரா நோ நகாசுக்குனி

 |
| முக்கிய புத்தர்கள் | 
* அமிதாப புத்தர்
* போதி தருமன்
* ஐந்து தியானி புத்தர்கள்

 |
| ஏழு அதிட்ட கடவுள்கள் | 
* பென்சைட்டென்
* பிசாமோன்டென்
* டைகொக்குடென்
* எபிசு
* புகுரோகுசு
* புதாய்
* சுரோசின்
* கிச்சோத்தென்

 |
| 
* சிந்தோ கடவுள்கள்
* சப்பானியக் கடவுள்களின் பட்டியல்
* சப்பானியத் தொன்மவியலில் புனிதப் பொருட்களின் பட்டியல்

 |
மடிக்கேரி தசராவின்போது கரகம் எடுத்துவரும் ஒரு பக்தர்
**மடிக்கேரி தசரா** (*Madikeri Dasara*) என்பது இந்திய மாநிலமான கருநாடகாவில் உள்ள மடிக்கேரி நகரில் கொண்டாடப்படுகிறது. இதற்கு நூறு ஆண்டுகளுக்கும் மேலான வரலாறு உண்டு. மடிகேரி தசரா என்பது பத்து நாள் கொண்டாட்டமாகும், இது 4 கரகங்கள் மற்றும் 10 மண்டபங்களால் அலங்கரிக்கப்பட்டுள்ளது. இது சூரர்களால் (தெய்வம்) அசுரர்களை கொன்றதை சித்தரிக்கிறது. மடிகேரி தசராவுக்கான ஏற்பாடுகள் 3 மாதங்களுக்கு முன்பே தொடங்கிவிடும். இந்த கொண்டாட்டத்திற்கான பெரும்பகுதி தொகை குடகு மக்களிடம் இருந்து வசூலிக்கப்படுகிறது. இந்த 10 மண்டப அமைப்பாளார்களின் குழுவிலும் 50 முதல் 100 பேர் வரை உறுப்பினர்களாக உள்ளனர். ஒவ்வொரு மண்டபமும் 8 முதல் 15 அடி உயரமுள்ள சிலைகளைக் கொண்டுள்ளது. இது ஒரு விளக்குப் பலகையின் முன்புறத்தில் அமைக்கப்பட்டுள்ளது. மண்டபம் கட்டுவதற்கு ₹ 10 இலட்சம் முதல் 20 இலட்சம் வரை செலவாகும் என்று கணக்கிடப்படுகிறது.

வரலாறு
------

மடிகேரி மக்கள் பல ஆண்டுகளுக்கு முன்பு நோயால் பாதிக்கப்பட்டதாக நாட்டுப்புறக் கதைகள் கூறுகின்றன. அப்போது மடிகேரி மன்னர் மாரியம்மன் திருவிழாவை தொடங்க முடிவு செய்தார். அப்போதிலிருந்து, மாரியம்மன் திருவிழா கொண்டாடப்பட்டதாக கூறப்படுகிறது. மகாளய அமாவாசைக்கு மறுநாள் திருவிழா தொடங்குகிறது. எனவே தசரா நான்கு கரகங்களுடன் தொடங்குகிறது.

மைசூரு தசராவுக்குப் பிறகு இந்தியாவில் நடைபெறும் இரண்டாவது மிகப் பிரபலமான தசரா விழா இதுவாகும்.

மடிக்கேரி தசராவில் கரகா
-----------------------

இந்த ஊரில் 4 மாரியம்மன் கோவில்கள் உள்ளன: அவை முறையே, தண்டின மாரியம்மன், காஞ்சி காமாட்சியம்மன், குண்டூருமோட்டே ஸ்ரீ சவுட்டி மாரியம்மன் மற்றும் கோட்டை மாரியம்மன் ஆகும். இந்த மாரியம்மன் கோயில்கள் ஒவ்வொன்றிலும் நவராத்திரியின் முதல் நாளில் தொடங்கும் கரகம் உள்ளது. இந்த நான்கு கரகங்களும் நகரத்தின் "சக்தி தேவதைகளை" குறிக்கின்றன. அனைத்து கோவில்களும் மின்விளக்குகளால் அலங்கரிக்கப்பட்டு, இந்த 10 நாட்களில் மடிகேரி முழுவதும் அழகாக காட்சியளிக்கும். கரகம் என்றால் குடம் போன்ற ஒரு பாத்திரத்தில், அரிசி, 9 வகையான நவ தானியங்கள், புனித நீர் நிரப்பப்படுகிறது. இதை விரதம் மேற்கொள்ளும் பக்தர்களின் தலைமேல் வைக்கப்ப்ட்டு எடுத்துச் செல்லப்படுகிறது. இந்த கரகங்கள் கவர்ச்சியாக அலங்கரிக்கப்பட்டுகின்றது. இந்த கரகங்கள் தசராவின் 5 நாட்களுக்கு மடிகேரி மற்றும் அதன் சுற்றுப்புறங்களில் வலம் வரும். மேலும் இவை மடிகேரியில் வாழும் பக்தர்களால் அர்ப்பணிக்கப்படுகின்றன.

சான்றுகள்
---------

1. ↑  "Madikeri ready for Makkala Dasara". 2012-10-20. 2013-01-06 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***மடிக்கேரி தசரா***   
என்பதின் ஊடகங்கள் உள்ளன. 

* Madikeri Dasara Official Website
* Video-Mantapa in Madikeri Dasara
ஜக் வில்லியம் நிக்லோசு
**ஜக் வில்லியம் நிக்லோஸ்** (*Jack William Nicklaus*, பிறப்பு: சனவரி 21, 1940) பன்னாட்டு (உலக) கோல்ஃப் (Golf)அல்லது குழிப்பந்தாட்ட விளையாட்டின் வரலாற்றில் முன்னணி புகழ் எய்திய வீரர்களில் ஒருவர். இவர் அமெரிக்காவின் ஒகையோ மாநிலத்தில் உள்ள கொலம்பசில் பிறந்தவர்.

ஜக் நிக்லோஸ் குழிப்பந்தாட்ட விளையாட்டில் சாதனைகள் பல படைத்து, உலகளாவிய நோக்கில் குழிப்பந்தாட்ட இரசிகர்களால் நன்கு அறியப்பட்டவர். இவருக்கு 'தி கோல்டன் பேயார்' (The Golden Bear, தங்கக்கரடி) என்ற புனை பெயரும் உண்டு.

வெற்றிகளும் பட்டங்களும்
-----------------------

குழிப்பந்தாட்ட விளையாட்டில் மாசிட்டர் (Master) எனவும் கிராண்டுசிலாம் (Grand Slam) எனவும் அழைக்கப்படும் போட்டிகளில் 18 பட்டங்களை வென்று சாதனை நாட்டியவர்.

குழிப்பந்தாட்டத்தில் நான்கு முக்கியமான போட்டிகள் உள்ளன, இவை பெரும்போட்டி அல்லது *கிராண்டுசிலாம்* எனப்படுகின்றன. அவை, மாசிட்டர் (Master) யூ.எசு. ஓப்பன் (U.S.Open, அமெரிக்கத் திறந்த போட்டி) பிரித்தானிய ஓப்பன் (British Open) தொழிலிய குழிப்பந்தாட்டம் வல்லுநர்கள் மன்ற தலைமையர் போட்டி (PGA Championship) ஆகியனவே அந்த நான்கு பெரும் போட்டிகளாகும். இவற்றில் மொத்தம் 18 பட்டங்கள் வென்று, குழிப்பந்தாட்டம் விளையாட்டில் எப்போதும் நினைவு கூரப்படும் வீரராக திகழ்பவர் நிக்லோஸ்.

குழிப்பந்தாட்ட ஈடுபாடு
----------------------

1959, 1961ம் ஆண்டுகளில் அமெரிக்க தொடக்கநிலையாளர்களுக்கான போட்டியில் கலந்துகொண்டு பட்டம் வென்றார். 1961ம் ஆண்டு பருவகால முடிவில் தொழில்சார் வீரராக ஒப்புயர்வு பெற்றார்.

முதலாவது உலகப் போட்டி
---------------------

1962ம் ஆண்டு நடந்த ஐக்கிய அமெரிக்க போட்டியே நிக்லோசின் முதல் பன்னாட்டு குழிப்பந்தாட்டப் போட்டியாகும். அந்த முதல் போட்டியிலேயே பட்டம் வென்றார்.

பட்டங்கள்
---------

1965, 1966ம் ஆண்டுகளில் தொடர்ச்சியாக மாசிட்டர்சு பட்டம் வென்றார். இதுவும் ஒரு சாதனையாகக் கருதப்படுகின்றது. அதேயாண்டு பிரித்தானிய ஒப்பன் (திறந்த போட்டி) பட்டத்தையும் கைப்பற்றினார்.

1968, 1969களில் எந்தவொரு பெரிய வெற்றிப் பட்டத்தையும் வெல்லாத நிக்லோசு, 1970ல் மீண்டும் பிரித்தானிய பட்டத்தை வென்றார். 1971 முதல் 1980வரை மொத்தம் 9 பட்டங்களை கைப்பற்றினார். இதன் மூலம் 13 பிரதான குழிப்பந்தாட்டப் பட்டங்களை வென்றிருந்த பாபிச்யோன்சின் சாதனையை நிக்லோசு முறியடித்தார். புகழ்பெற்ற குழிப்பந்தாட்ட வீரர்கள் சங்க வல்லுநர் போட்டிகளில் 5 முறை பட்டம் வென்றுள்ளார்.

1986ம் ஆண்டு தனது 46வது வயதில் மாசிடர்சு பட்டத்தை நிக்லோசு கைப்பற்றினார். அதுவே அவர் வென்ற கடைசி குழிப்பந்தாட்டப் பட்டமாகும். 2005ம் ஆண்டு வரை தொடர்ந்து போட்டிகளில் பங்கேற்றார்.

பிற பணிகள்
----------

குழிப்பந்தாட்டப் புல்தரை வடிவமைப்பு, அறக்கட்டளை, புத்தகம் எழுதுதல் உள்ளிட்ட பல துறைகளிலும் நிக்லோசு தற்போது ஈடுபாடுமிக்கவராக உள்ளார்.
**தேத்தாக்குடி வடக்கு அழகிய நாத சுவாமி கோயில்** தமிழ்நாட்டில் நாகப்பட்டினம் மாவட்டம், தேத்தாக்குடி வடக்கு என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அழகியநாதசுவாமி, அகிலாண்டேஸ்வரி அம்பாள் சன்னதிகளும், விநாயகர், சுப்ரமணியர், துர்க்கை, சண்டிகேஸ்வரர். பைரவர், இடும்பன், நவகிரகங்கள் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. வைகாசி மாதம் விசாகம் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஜக்கூர் ஏரி** (*Jakkur Lake*) என்பது இந்தியாவில் கர்நாடக மாநிலத் தலைநகர் பெங்களூரில் அமைந்துள்ள மிகப்பெரிய ஏரிகளில் ஒன்றாகும். இது நகரின் வடக்குப் பகுதியில் அமைந்துள்ளது. இந்த ஏரி ஜக்கூர் என்ற இடத்தின் பெயரிலிருந்து இதன் பெயரைப் பெற்றது. இந்த ஏரியின் பரப்பளவு சுமார் 35 ha (86.5 ஏக்கர்கள்) ஆகும். இந்த ஏரியில் பல தீவுகள் உள்ளன. காவிரி நீர் கிடைக்காத அருகிலுள்ள கிராமங்களுக்கு இந்த ஏரி குடிநீர் ஆதாரமாகவும் உள்ளது. இந்த ஏரியானது மற்ற நாடுகளிலிருந்து வரும் புலம்பெயர்ந்த பறவைகளை அதிக அளவில் ஈர்த்து வந்தது. சமீபத்திய ஆண்டுகளில் இந்த எண்ணிக்கை குறைந்துள்ளது. சூழல் மாசுபாட்டிலிருந்து, ஏரி புத்துயிர் பெற்றதிலிருந்து, ஏரியில் மீன்களின் எண்ணிக்கை அதிகரித்துள்ளது. இதன் விளைவாக கூழைக்கடா போன்ற நீர்ப் பறவைகள் கூடு கட்டத்தொடங்கியுள்ளன.

 ஜக்கூர் ஏரியின் காட்சி
ஜக்கூர் ஏரியில் கூழைக்கடா

மேற்கோள்கள்
-----------

1. ↑   Jakkur lake in news
2. ↑  G N, Prashanth (14 September 2014). "Jakkur lake cries for help". *Deccan Herald*. .
3. ↑  "The death and rebirth of Jakkur lake". *Deccan Herald*. 6 June 2011. .
4. ↑  Upadhye, Amit S. (20 July 2015). "Lake turns pink, pelicans throng Jakkur". *Deccan Chronicle*. .

வெளி இணைப்புகள்
---------------

* இந்தியா நீர் இணையம் பரணிடப்பட்டது 2019-12-03 at the வந்தவழி இயந்திரம்
* குடிமகன் தொடர்புடையன
* டெக்கான் ஹெரால்ட்
* பெங்களூர் கண்ணாடி
* பெங்களூருவில் முதல்
**வினீத் கோத்தாரி** (*Vineet Kothari*)(பிறப்பு: செப்டம்பர் 2, 1959) என்பவர் இந்திய நீதிபதி ஆவார். இவர் குஜராத் உயர் நீதிமன்றத்தின் முன்னாள் பொறுப்பு தலைமை நீதிபதி ஆவார். இவர் மதராசு உயர்நீதிமன்றம், கர்நாடகா உயர்நீதிமன்றம் மற்றும் இராஜஸ்தான் உயர்நீதிமன்றம் ஆகியவற்றின் நீதிபதியாகப் பணியாற்றி உள்ளார்.

கல்வி
-----

பட்டய கணக்காளர்களின் சைனக் குடும்பத்தில் பிறந்தவர் கோத்தாரி. சோத்பூர் பலகலைக்கழகத்தில் 1978ஆம் ஆண்டு இளங்கலை வணிகவியல் பட்டம் பெற்றார். 26 ஆண்டுகளாகப் பட்டய கணக்காளராகப் பயிற்சி பிறகு, இவர் தனித்துவத்துடன் வருமான வரி மேல்முறையீட்டுத் தீர்ப்பாயத்தில் 15 ஆண்டுகளாக (1989 முதல் 2004 வரை) பணியாற்றினார். இவருடைய மூத்த சகோதரர் திரு. பி. எம். கோத்தாரி வருமான வரி மேல்முறையீட்டுத் தீர்ப்பாயத்தில் உறுப்பினராக இருந்தார்.

நீதிபதி பணி
-----------

கோத்தாரி 13 ஜூன் 2005 அன்று இராஜஸ்தான் உயர் நீதிமன்ற நீதிபதியாகப் பதவி உயர்த்தப்பட்டார். ஏப்ரல் 18, 2016 அன்று கர்நாடக உயர் நீதிமன்ற நீதிபதியாக மாற்றப்பட்டார். நவம்பர் 23, 2018 அன்று சென்னை உயர் நீதிமன்ற நீதிபதியாக மாற்றப்பட்டார். 4 ஜனவரி 2021 அன்று குஜராத் உயர் நீதிமன்ற நீதிபதியாக மாற்றப்பட்டார். பின்னர் பொறுப்பு தலைமை நீதிபதியாகக் குஜராத் உயர் நீதிமன்றத்தில் 31 ஆகத்து 2021 நியமிக்கப்பட்டார். தலைமை நீதிபதியாக பணியாற்றிய விக்ரம் நாத் இந்திய உச்ச நீதிமன்றம் நீதிபதியாக நியமிக்கப்பட்டதால் இவர் இந்தப் பொறுப்பினை ஏற்றார். பின்னர் கோத்தார் செப்டம்பர் 1, 2021 அன்று வயது மூப்பின் காரணமாகப் பணி ஓய்வு பெற்றார்.

மேற்கோள்கள்
-----------

1. ↑  Emmanuel, Meera (21 September 2019). "Justice Vineet Kothari appointed Acting Chief Justice of Madras High Court". *Bar & Bench*. .
2. ↑  "@mycastory.com: Dr.Justice Vineet Kothari Judge, Rajasthan High Court". *#mycastory* (ஆங்கிலம்). 2015-03-05. 2019-10-02 அன்று மூலம் பரணிடப்பட்டது. 2019-10-02 அன்று பார்க்கப்பட்டது.
**நேதாஜி** (*Nethaji*) என்பது 1996 ஆம் ஆண்டு வெளியான இந்திய தமிழ் அதிரடித் திரைப்படமாகும். மூர்த்தி கிருஷ்ணா இயக்கிய இந்த படத்தில் சரத்குமார், லிசா ரே ஆகியோர் முதன்மை பாத்திரங்களை ஏற்று நடித்துள்ளனர். ஜி. இரமேஷ், ஜி. சுரேஷ் ஆகியோர் தயாரித்த இந்த படத்திற்கு வித்தியாசாகர் இசையமைத்துள்ளார். இத்திரைப்படமானது தீபாவளி வெளியீடுகளில் ஒன்றாக 1996 நவம்பர் 10 அன்று வெளி வந்தது.

கதை
---

நேர்மையான உள்துறை அமைச்சரான கருணாமூர்த்தி ( கிட்டி) தன் மகள் பிரியாவை (லிசா ரே ) காப்பாற்ற ஆளுநரைக் கொல்ல பயங்கரவாதிகளுக்கு உதவ வேண்டிய கட்டாயத்தில் உள்ளார். நேதாஜி ( சரத்குமார் ), நேர்மையான பத்திரிகையாளர், "இந்தியா" என்ற செய்தித்தாளை நடத்திவருகிறார். மேலும் பிரியாவை காதலிக்கிறார். பாபா ( பாபு ஆண்டனி ) தனது வலது கையான தர்மா (விமல்ராஜ்) மூலம் ஆயுதங்களை கடத்தும் பயங்கரவாதி ஆவார். நேதாஜி அறிவியலாளர் சிவசங்கரியை (மணிமாலா) பயங்கரவாதிகளிடமிருந்து காப்பாற்றுகிறார். காவல் துறை அதிகாரியான சரண் ( சரண்ராஜ் ) நேதாஜியை வாழ்த்தி பாபாவை கைது செய்கிறார். தர்மா நேதாஜியின் சகோதரி (சுதா), மருமகள் அம்மு (குழந்தை நிகிதா) ஆகியோரை காயப்படுத்தி, அம்முவை கடத்திச் செல்கிறார். அம்முவைக் கொல்வதாக நேதாஜியை தர்மா மிரட்டுகிறார். இதனால் நேதாஜி சிவசங்கரியை கடத்த வேண்டிய கட்டாயத்துக்கு ஆளாகிறார். நேதாஜி சிவசங்கரியை கடத்தி அம்முவை காப்பாற்றுகிறார். பின்னர் சரண் நேதாஜியை கைது செய்கிறார். இதன் பிறகு நேதாஜி தன்னை குற்றமற்றவர் என்று எவ்வாறு நிரூபித்து பயங்கரவாதிகளை தண்டித்தார் எப்பதே கதை.

நடிப்பு
-------

* சரத்குமார் - நேதாஜியாக
* லிசா ரே நேதாஜியின் காதலி பிரியாவாக
* மணிவண்ணன் - மணியாக
* பாபு ஆன்டனி - பாபுவாக
* சரண்ராஜ் - சரணாக
* கிட்டி - கருணா மூர்த்தியாக
* செந்தில்
* ஜோதி மீனா
* விமல்ராஜ் -தர்மாவாக
* மணிமாலா - சிவசங்கரியாக
* சுதா - நேதாஜியின் சகோதரியாக
* பேபி நிக்கிதா - அம்முவாக
* சிஐடி சகுந்தலா

இசை
---

இப்படத்திற்கான இசையை வித்தியாசாகர் அமைத்தார். பாடல் வரிகளை வாலி எழுதினார். இப்படத்தின் பாடல்கள் 1996 இல் வெளியிடப்பட்டது.

| பாடல் | பாடகர்கள் | பாடல் | காலம் |
| --- | --- | --- | --- |
| 1 | "ஹோலி ஹோலி சிஞ்சிலி" | வித்தியாசாகர், சுவர்ணலதா | 5:14 |
| 2 | "மச்சமுன்ன மச்சம்தான்" | வித்யாசாகர், கோபால் ராவ், சிந்து | 5:01 |
| 3 | "மை டியர் மை டியர்" | அனுராதா ஸ்ரீராம், பி. பி மணி, பி. ஜி மணி, பாப் ஷாலினி | 5:07 |
| 4 | "நெருங்க நெருங்க" | எஸ். பி. பாலசுப்பிரமணியம், எஸ். ஜானகி | 4:52 |
| 5 | "ராப்பொழுது" | அனுராதா ஸ்ரீராம் | 5:06 |

குறிப்புகள்
-----------

 

1. ↑  "Filmography of nethaji". cinesouth.com. 2009-09-01 அன்று மூலம் பரணிடப்பட்டது. 2012-09-16 அன்று பார்க்கப்பட்டது.
2. ↑  "Nethaji". entertainment.oneindia.com. 2013-10-29 அன்று மூலம் பரணிடப்பட்டது. 2012-09-16 அன்று பார்க்கப்பட்டது.
3. ↑  "Nethaji - Vidyasagar". thiraipaadal.com. 2012-08-26 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *Nethaji*
தென்காசி பாண்டியர்களின் குல குருவான விந்தையர் சித்தரின் சமாதி
தென்காசி பாண்டியர்களின் குல குருவான விந்தையர் சித்தரின் சமாதி. குருவை வணங்கி நிற்கும் சடையவர்மன் பராக்கிரம பாண்டியன்.
**விந்தையர்** என்பவர் தென்காசி பெரிய கோயிலில் ஜீவ சமாதி அடைந்த சித்தராவார்.

கதை
---

இவரைப் பற்றிய கதை தென்காசி பகுதிகளில் பின்வருமாறு கூறப்படுகிறது.

இவரின் ஊர் விந்தன்கோட்டை ஆகும். இந்த விந்தன்கோட்டை முதலாம் சடையவர்மன் குலசேகரன் ஆட்சியில் கட்டப்பட்டது.[1] கோட்டை கட்டப்பட்டவுடன் அதற்கான பாண்டிய அமைச்சர்களுக்கு (சில சமயம் பாண்டிய வேந்தனின் சகோதரர்கள் அல்லது நேரடி உறவினர்களே இவ்வூரின் அமைச்சராக இருப்பர்) குருவாக இருப்பதற்குச் சிலர் நியமிக்கப்பட்டனர். அந்த வம்சத்தில் வந்தவரே விந்தையர் ஆவார். இவர் முதுமை அடைந்ததும் அகத்தியர் மூலம் சித்து நிலை அடைந்து செண்பகப்பொழில் பகுதியில் தவம் செய்து வந்தார்.

சடையவர்மன் பராக்கிரம பாண்டியன் (கி.பி. 1422 - 1463) தென்தமிழகப் பகுதிகளை ஆண்ட போது அவருக்கு தென்காசி பெரிய கோயிலை அகத்தியர் கூறும் நெறிமுறைப்படி கட்டுமாறு சிவன் கனவில் ஆணையிட்டார். அதன்படி பாண்டியன் அகத்தியரை வேண்ட அவர் தன் சீடர்களில் ஒருவனான விந்தையரிடம் பாண்டியனை அனுப்பினார். அவரின் ஆணைப்படியே இந்த கோயில் கட்டப்பட்டது. சடையவர்மன் பராக்கிரம பாண்டியன் விந்தையரையே தன் குருவாகவும் ஏற்றுக் கொண்டான். சில காலம் கழித்து விந்தையர் சமாதி நிலை எய்த அவருக்குத் தென்காசி கோயிலிலேயே சமாதியும் கட்டுவித்தான். தன் குருவை எப்போதும் தரிசித்தபடி தென்காசி பெரிய கோயிலில் இருக்கும் விந்தையர் சமாதியின் முன் தனது சிற்பத்தையும் அமைத்துக் கொண்டான்.

மேற்கோள்களும் குறிப்புகளும்
---------------------------

1. ↑  "புராதான சின்னங்களை சீரமைக்க வேண்டும் : பக்தர்கள் கோரிக்கை". *தினமலர்*. 2012. .
***தேடு*** ( *Thedu* ) என்பது ஈஸ்வர் இயக்கத்தில் 2020இல் வெளியான தமிழ் மொழித் திரைப்படமாகும். இப்படத்தில் சந்தோஷ் சஞ்சய், மேகனா, சிவகாசி முருகேசன் ஆகியோர் நடித்துள்ளனர்.

நடிகர்கள்
---------

* சந்தோஷ் சஞ்சய்
* மேகனா
* சிவகாசி முருகேசன்
* காமராஜ்
* இராணி

தயாரிப்பு
---------

*இணைய தலைமுறை* (2016) படத்திற்கு பிறகு இயக்குனர் ஈஸ்வர் இயக்கும் இரண்டாவது படம் இது. எதிமறை வேடங்களில் நடித்து வந்த சஞ்சய் இந்தப் படத்தின் மூலம் நாயகனாக அறிமுகமாகிறார். கடைசியாக உறுதிகொள் (2017) படத்தில் நடித்த மேகனா இவரது காதலியாக நடிக்கிறார். இந்தப் படத்தின் மூலம் தயாரிப்பாளராக மாறிய சிவகாசி முருகேசன் வில்லனாகவும் நடிக்கிறார்.

விமர்சனம்
---------

தி டைம்ஸ் ஆஃப் இந்தியா படத்திற்கு ஐந்து நட்சத்திரங்களில் ஒன்றைக் கொடுத்து, "பார்வையாளர்களின் கவனத்தை ஈர்க்கத் தகுந்த அம்சம் இல்லாததால், தேடு போன்ற படங்கள் ஏன் தயாரிக்கப்படுகின்றன என்பது ஆச்சரியமாக இருக்கிறது".. இயற்கை விளக்குகளைப் பயன்படுத்தி "ஒளிப்பதிவு" செய்யப்பட்டுள்ளது. தயாரிப்பாளர் தன்னிடம் உள்ள எளிய உபகரணங்களைப் பயன்படுத்தி வேலையைச் சிறப்பாகச் செய்துள்ளார்.. .. மாலை மலரின் ஒரு விமர்சகர் படத்திற்கு எதிர்மறையான விமர்சனத்தை அளித்தார்.

சான்றுகள்
---------

1. ↑  "On travails of today's youngsters". *Deccan Chronicle*. 20 October 2019.
2. ↑  Subramanian, Anupama (8 August 2019). "Movie with a message". *Deccan Chronicle*.
3. ↑  "காதல், ஒருதலை காதல் - தேடு விமர்சனம்". 19 January 2020.

வெளி இணைப்புகள்
---------------

* இணையதள திரைப்பட தரவுத்தளத்தில் *தேடு*